Middelsstore (vingespenn 70 – 80 mm) svermere. Kroppen er gråaktig, hodet ganske lite. Som vanlig hos Smerinthinae er munndelene reduserte. Forvingene er flikete, mer eller mindre brunlige, ofte med et grønnlig eller rosa skjær hos lindesvermeren. I midten har de et bredt, avbrudt, mørkt tverrbånd som er bredest ved fremkanten. Larven er grønnlig med små, hvite flekker og tynne, lyse skråstriper på sidene.